CELEX: 62016TN0147
Language: da
Date: 2016-04-08 00:00:00
Title: Sag T-147/16: Sag anlagt den 8. april 2016 — Italien mod Kommissionen

30.5.2016   
            
            
               DA
            
            
               Den Europæiske Unions Tidende
            
            
               C 191/42
            
         Sag anlagt den 8. april 2016 — Italien mod Kommissionen
   (Sag T-147/16)
   (2016/C 191/55)
   Processprog: italiensk
   
      Parter
   
   
      Sagsøger: Den Italienske Republik (ved avvocato dello Stato S. Fiorentino og G. Palmieri, som befuldmægtiget)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse C (2016) 366 final af 28. januar 2016, meddelt den 29. januar 2016, hvorved Kommissionen til gennemførelse af Domstolens dom af 17. november 2011, afsagt i sag C-496/09, pålagde Den Italienske Republik at betale 5 382 000 EUR og 2 106 000 EUR som renter af bøden for henholdsvis det tredje og fjerde kvartal efter afsigelsen af Domstolens dom, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat et enkelt anbringende om en tilsidesættelse af artikel 14 i forordning (EF) nr. 659/1999 af 22. marts 1999 om urigtig anvendelse af artikel 11 i forordning (EF) nr. 794/2004 af 21. april 2004 samt om tilsidesættelse af proportionalitetsprincippet.
   
               —
            
            
               Det gøres i denne forbindelse gældende, at den anfægtede afgørelse indebærer, at de beløb, som virksomhederne skylder for tilbagebetaling af statsstøtte, tilskrives renters rente som fastsat i artikel 11 i forordning nr. 794/2004. Den italienske regering har anfægtet dette punkt, idet den har gjort gældende, at denne renteberegningsmetode, også i betragtning af retspraksis fra Den Europæiske Unions Domstol, ikke gælder for afgørelser om tilbagesøgning af statsstøtte, vedtaget før forordning nr. 794/2004 trådte i kraft, og dette gælder så meget desto mere for afgørelser, der er vedtaget før offentliggørelsen af Kommissionens meddelelse om de rentesatser, der skal anvendes ved tilbagebetaling af ulovlig statsstøtte, af 2003. Der kan tværtimod, som Kommissionen har gjort gældende i den anfægtede afgørelse, ikke påberåbes en påstået aftale om det modsatte mellem Kommissionen selv og de italienske myndigheder.